স্যামসাং গ্যালাক্সি নোট ৭ এর নতুন রূপ - কর্পোরেট
কর্পোরেট
স্যামসাং গ্যালাক্সি নোট ৭ এর নতুন রূপ
লিজা ফারহানা
5 মাস ago
নতুন রূপে নোট ৭ বাজারে ছাড়ছে স্যামসাং। গ্যালাক্সি নোট ফ্যান এডিশন নামে ৭ জুলাই থেকে দক্ষিণ কোরিয়ায় নোট ৭ বিক্রি শুরু হবে। নতুন ডিভাইসটি করতে গ্যালাক্সি নোট ৭ স্মার্টফোনের কিছু যন্ত্রাংশ ব্যবহার করেছে স্যামসাং। এর আগে নোট ৭ বিস্ফোরণে ব্যাপক লোকসান এবং ভাবমূর্তি নষ্ট হয় স্যামসাংয়ের।
গ্যালাক্সি নোট ৭ স্মার্টফোনের মতো একই হার্ডওয়্যারে তৈরি করা হয়েছে নতুন এই ফ্যান সংস্করণ। তবে বহুবিধ নিরাপত্তামূলক ডিজাইনে তৈরি স্মার্টফোনটির ব্যাটারির ব্যাপারে সাবধানতা অবলম্বন করেছে স্যামসাং। স্মার্টফোনটিতে আগের থেকে কম শক্তিশালী করে ৩,২০০ মিলিঅ্যাম্পিয়ার ব্যাটারি রাখা হয়েছে।
গ্যালাক্সি নোট ফ্যান সংস্করণে প্রতিষ্ঠানটির নতুন ডিজিটাল অ্যাসিস্ট্যান্ট বিক্সবি যুক্ত করা হয়েছে। এর আগে এ বছরের শুরুতে গ্যালাক্সি এস৮ এবং এস৮ প্লাসে নতুন এ প্রযুক্তি যুক্ত করা হয়। তবে স্যামসাং নতুন ফোনটির মাত্র ৪ লক্ষ ইউনিট তৈরি করেছে এবং এটি শুধুমাত্র দক্ষিণ কোরিয়াতেই বিক্রি হবে। বহির্বিশ্বে স্মার্টফোনটি কবে নাগাদ বাজারজাত করা হবে তা জানায়নি স্যামসাং।
Comments
comments
Categories: অফবিট
Tags: স্মার্টফোন, স্যামসাং গ্যালাক্সি নোট ৪
Leave a Comment
কর্পোরেট
Powered by WordPress
Back to top